CELEX: 62018TN0714
Language: sk
Date: 2018-12-04 00:00:00
Title: Vec T-714/18: Žaloba podaná 4. decembra 2018 – Adraces/Komisia

11.2.2019   
            
            
               SK
            
            
               Úradný vestník Európskej únie
            
            
               C 54/25
            
         
      Žaloba podaná 4. decembra 2018 – Adraces/Komisia
      (Vec T-714/18)
      (2019/C 54/38)
      Jazyk konania: portugalčina
      
         Účastníci konania
      
      
         Žalobkyňa: Associação para o Desenvolvimento da Raia Centro Sul – Adraces (Vila Velha de Ródão, Portugalsko) (v zastúpení: G. Anastácio, D. Pirra Xarepe, J. Whyte a M. Barros Silva, abogados)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  určil, že rozhodnutie Komisie ARES(2018) 4940694 z 26. septembra 2018, ktorým bola ukončená rámcová dohoda o partnerstve č. COM/LIS/ED/2018-2020_1, je neplatné a uložil Komisii povinnosť uviesť situáciu žalobkyne do predchádzajúceho stavu,
               
            
                  —
               
               
                  uložil Komisii nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na porušení zásady právnej istoty keďže Komisia jednostranne a bez uvedenia dôvodov alebo odôvodnenia odstúpila od verejnoprávnej zmluvy.
               
            
                  2.
               
               
                  Druhý žalobný dôvod je založený na porušení zásady dobrej viery, keďže Komisia tým, že do uvedenej rámcovej dohody vložila všeobecné ustanovenie o odstúpení, podľa ktorého môže zmluvu ukončiť svojvoľne, bez uvedenia dôvodu alebo odôvodnenia, sa pri výkone svojich právomocí dopustila zneužitia právomocí a ignorovala rovnováhu záujmov, ktorá je základom každej verejnoprávnej, či súkromnoprávnej zmluvy.
               
            
                  3.
               
               
                  Tretí žalobný dôvod je založený na porušení zásady rešpektovania práv a oprávnených záujmov jednotlivcov, ktorá zaväzuje verejnú správu v oblasti verejnoprávnych zmlúv, keďže Komisia od uvedenej dohody odstúpila jednostranne, úplne svojvoľne a bez akéhokoľvek dôvodu v rozpore so zásadou pacta sunt servanda.
               
            
                  4.
               
               
                  Štvrtý žalobný dôvod je založený na porušení zásady riadnej správy vecí verejných, keďže Komisia odstúpila od uvedenej dohody výlučne na základe článku v tlači, bez toho, aby pristúpila k dostatočne podrobnému posúdeniu konkrétneho prípadu, čím sa dopustila nesprávneho úradného postupu.
               
            
                  5.
               
               
                  Piaty žalobný dôvod je založený na porušení zásady proporcionality, keďže Komisia odstúpila od uvedenej dohody bez akéhokoľvek dôvodu a odôvodnenia v nadväznosti na odsúdenie jedného z pracovníkov žalobkyne za trestné činy falšovania a podvodu, ktoré nemali žiadny súvis s činnosťou žalobkyne ani s právomocami a príslušnosťou Komisie.